section_heading: Radnja
paragraph_text: Nakon što Greg zaboravi odnijeti smeće u reciklažni kontejner, tata odluči kako je došlo vrijeme da postane odgovorniji i da se sam budi. No zvukovi prvih dviju budilica samo se uvuku u san, a zbog kucanja treće, starinske, Greg nije mogao spavati pa je u školi zaspao na pola sekunde i aktivirao protupožarni alarm. Učenici kreću na "životne činjenice" kao dio zdravstvenog odgoja, pa uče o zigotama, kromosomima i sličnim stvarima, zbog čega završe zbunjeni. Idućeg dana tata vodi Grega svome zubaru, dr. Salazaru Kaganu, kojem Greg slučajno gricne prst pa ga Kagan natjera da nosi zubni aparatić. Na Gregovu sreću, Manny je ukrao aparatić pa je njegov društveni život spašen.